b'\n_START_ARTICLE_\nDVD-R\n_START_PARAGRAPH_\nDVD-R (inglise DVD recordable) on optiline andmekandja ja loodi 1997. aastal DVD Forumisse kuuluvate ettev\xc3\xb5tetega.\n_START_SECTION_\n\xc3\x9clevaade\n_START_PARAGRAPH_\nDVD-R tehnoloogiaga on v\xc3\xb5imalus igal\xc3\xbchel luua DVD plaate kodus. DVD-R plaadile on v\xc3\xb5imalik talletada informatsiooni ainult \xc3\xbche korra ja see v\xc3\xb5imaldab salvestada igat t\xc3\xbc\xc3\xbcpi infot - video, heli, pilte, andmeid, programme ja nii edasi. DVD-Ri on v\xc3\xb5imalik igal DVD taasesitusseadmel esitada, n\xc3\xa4iteks DVD-m\xc3\xa4ngijaga._NEWLINE_DVD-R plaat v\xc3\xb5imaldab talletada 3,95 gigabaidi (3,95 miljardit baiti) jagu informatsiooni m\xc3\xb5lemale poolele. Kuna DVD formaat v\xc3\xb5imaldab salvestada infot m\xc3\xb5lemale poolele, salvestatakse m\xc3\xb5lemale plaadi poolele kokku 7,9 gigabaiti infot._NEWLINE_Andmeid on v\xc3\xb5imalik plaadilt lugeda kiirusega 11,08 megabiti sekundis.\n_START_SECTION_\nTehnoloogia\n_START_PARAGRAPH_\nKuna DVD-Rile saab andmeid kirjutada ainult \xc3\xbche korra, siis ei ole ohtu, et andmed iseenesest kustuks. Sarnane tehnoloogia on kasutusel ka CD-Ri puhul, aga DVD-R puhul andmed kirjutatakse suurema kiiruse ja tihedusega. DVD-R kasutab pideva lineaarse kiiruse p\xc3\xb6\xc3\xb6ramistehnikat (inglise constant linear velocity rotation technique), et maksimeerida andmemahu tihedust plaadi pinnal. Plaadile salvestamine algab sisemisest ringist, liikudes v\xc3\xa4ljapoole. \xc3\x9chekordse kiiruse juures  3,95 gigabaidise plaadi p\xc3\xb6\xc3\xb6rlemiskiirus varieerub 1,623 kuni 632 p\xc3\xb6\xc3\xb6ret minutis ja 4,7 gigabaidise plaadi puhul 1,475 kuni 575 p\xc3\xb6\xc3\xb6ret minutis, s\xc3\xb5ltuvalt sellest, kus asub taasesitusseadme pea plaadi pinnal. 3,95 gigabaidise plaadi rajavahe (rada koosneb v\xc3\xa4ikestest t\xc3\xa4ketest, mille abil andmed on kettale salvestatud) on 0,8 mikronit ja 4,7 gigabaidise plaadi puhul on see 0,74 mikronit.\n_START_SECTION_\nEluiga\n_START_PARAGRAPH_\nIgal tootjal on m\xc3\xa4rgitud erinev plaadi eluiga, k\xc3\xbc\xc3\xbcndides kuni saja aastani. Plaadi eluiga s\xc3\xb5ltub erinevatest oludest, kus ja kuidas plaati hoitakse. Hoiustades plaati kehvemates oludes, k\xc3\xb5rge niiskusega ja temperatuuriga ruumis, siis plaadi eluiga langeb alla 30 aasta.\n_START_SECTION_\nTestimisel ja arendamisel\n_START_PARAGRAPH_\nPaljudes valdkondades kasutatakse DVD-R plaati toote levitamiseks paljude kasutajate vahel. Kuna toote valmistamine v\xc3\xb5ib olla kallis ja kulukas protsess, siis DVD-R on odav viis toote sobivuse testimiseks plaadil, kuna k\xc3\xb5ik plaadid on samasugused, siis ei pea iga plaadi jaoks eraldi t\xc3\xb6\xc3\xb6d tegema. Plaadile on v\xc3\xb5imalik kiiresti lisada toode ja kohe ka testida.\n_START_SECTION_\nToote jagamiseks\n_START_PARAGRAPH_\nOdavuse t\xc3\xb5ttu on v\xc3\xb5imalik \xc3\xbcht toodet l\xc3\xb5pmatu arv kordi, mis on hea nii paljudele kui v\xc3\xa4hestele kasutajatele levitamiseks. Samuti on t\xc3\xa4nu sellele v\xc3\xb5imalik v\xc3\xa4iksematel tootjatel oma toodet edasi jagada. M\xc3\xb5ni kasutaja ei soovi oma andmeid jagada firmaga, mist\xc3\xb5ttu on kasutajal v\xc3\xb5imalik ise koduste vahenditega plaadile talletada andmeid/tooteid, mis teeb kasutaja jaoks DVD-Ri kasutamise veel odavamaks.\n_START_SECTION_\nArhiveerimiseks\n_START_PARAGRAPH_\nDVD-R eluea t\xc3\xb5ttu, mis v\xc3\xb5ib k\xc3\xbc\xc3\xbcndida saja aastani, on see hea viis erinevate andmete - n\xc3\xa4iteks piltide ja videote - hoiustamiseks. Andmete k\xc3\xa4ttesaamine plaadilt pole keeruline ja see on lihtsasti kasutatav. Kuna DVD-R maht on \xc3\xbcsna suur, siis on v\xc3\xb5imalik selle peale talletada k\xc3\xb5rgekvaliteediga pilte v\xc3\xb5i suurt mahtu n\xc3\xb5udvat infot.'